smcproject/ml-wiki-sentences huggingface dataset:
കുട്ടനാട് താലൂക്കിൽ ഉൾപ്പെടുന്ന ചമ്പക്കുളം , എടത്വാ , കൈനകരി , കാവാലം , മുട്ടാർ , നെടുമുടി , നീലംപേരൂർ , പുളിങ്കുന്ന് , രാമങ്കരി , തകഴി , തലവടി , വെളിയനാട് എന്നീ പഞ്ചായത്തുകളും , കാർത്തികപ്പള്ളി താലൂക്കിലെ വീയപുരംപഞ്ചായത്തും ചേർന്നതാണ് കുട്ടനാട് നിയമസഭാമണ്ഡലം.
കുട്ടനാട് നിയമസഭാമണ്ഡലം അവലംബം ↑
കുട്ടനാട് രാമകൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/Kuttanad_Ramakrishna_Pillai
കുട്ടനാട് കെ.രാമകൃഷ്ണപിള്ള മലയാളത്തിലെ പ്രമുഖനായ നാടകകൃത്തും സ്വാതന്ത്ര്യസമരസേനാനിയുമായിരുന്നു.
സാഹിത്യരചനയുടെ പേരിൽ തടവിലാക്കപ്പെട്ട രാമകൃഷ്ണപിള്ള ഉത്തരവാദപ്രക്ഷോഭത്തിന്റെ മുൻപന്തിയിൽ പ്രവർത്തിച്ചിരുന്നു.
പുതിയരീതിയിൽ എഴുതപ്പെട്ട നാടകങ്ങൾക്ക് കേരള കലാമണ്ഡലം ഏർപ്പെടുത്തിയ മത്സരത്തിൽ രാമകൃഷ്മപിള്ളയുടെ തപ്തബാഷ്പം ആണ് സമ്മാനാർഹമായത്.
ഒന്നാം സമ്മാനാർഹമായ രചനകൾ ഇല്ലെന്നു വിധിച്ച വിധികർത്താക്കൾ പ്രോത്സാഹനസമ്മാനമാണ് തപ്തബാഷ്പത്തിന്  നല്കിയത്.
ഇബ്‍സനിസ്റ്റ് സമ്പ്രദായം പിന്തുടരുന്ന മലയാളത്തിലെ ആദ്യരചനയാണ് ഇതെന്നു ആമുഖലേഖനം വ്യക്തമാക്കുന്നു.
1949ൽ പുറത്തിറങ്ങിയ വെള്ളിനക്ഷത്രം എന്ന ചലച്ചിത്രത്തിന്റെ കഥയും രാമകൃഷ്ണപ്പിള്ളയാണ് രചിച്ചത്.
തപ്തബാഷ്പം പ്രതിമ കമണ്ഡലു തൂക്കുമുറിയിൽ വെള്ളപ്പൊക്കം ദിഗ്‌വിജയം ഏകാങ്ക റേഡിയോ നാടകങ്ങൾ ഇന്ത്യൻ സ്വാതന്ത്ര്യസമരചരിത്രം അമേരിക്കൻ ഐക്യനാടിന്റെ ചരിത്രം (വിവർത്തനം) അവലംബം
↑ ജി. ശങ്കരപിള്ള, മലയാളനാടകസാഹിത്യചരിത്രം, കേരള സാഹിത്യ അക്കാദമി, തൃശ്ശൂർ ↑ https://books.google.co.in/books?id=zB4n3MVozbUC pg=PA1084 lpg=PA1084 dq=kuttanad+k+ramakrishna+pillai source=bl ots=OD5U12ZtYT sig=ACfU3U31sg87bzNM_Rp49jucFO3y2YK3Yw hl=en sa=X ved=2ahUKEwiFqLPF9fPpAhXTzTgGHfmBDuA4ChDoATAMegQICBAB#v=onepage q=kuttanad%20k%20ramakrishna%20pillai f=false ↑ https://openlibrary.org/authors/OL14231A/Kuttanad_K.
_Ramakrishna_Pillai ↑ https://books.google.co.in/books/about/Ekanka_rediyo_natakannal.html?id=PfQHAQAAIAAJ redir_esc=y ↑ https://www.indulekha.com/index.php?route=product/author/info author_id=1317 ↑ http://103.251.43.202:8080/cgi-bin/koha/opac-detail.pl?biblionumber=5136%5Bപ്രവർത്തിക്കാത്ത+കണ്ണി%5D
കുട്ടനാട്‌ ഇംഗ്ലീഷ് വിലാസം https://ml.wikipedia.org/wiki/Kuttanad
9°25′30″N 76°27′50″E ﻿ / ﻿ 9.42500°N 76.46389°E ﻿ / 9.42500; 76.46389 കുട്ടനാട്, ഒരു ദൃശ്യം
കേരളത്തിൽ ആലപ്പുഴ , കോട്ടയം , പത്തനംതിട്ട ജില്ലകളിലായി പരന്നു കിടക്കുന്ന, കായലുകൾക്കും വിശാലമായ നെൽവയലുകൾക്കും മറ്റ് ഭൂമിശാസ്ത്രപരമായ പ്രത്യേകതകൾക്കും പേരുകേട്ട ഒരു പ്രദേശമാണ് കുട്ടനാട് .
500 ച.
മീ ഓളം പ്രദേശം സമുദ്രനിരപ്പിനേക്കാൾ താഴെയാണ് സ്ഥിതിചെയ്യുന്നത് എന്നത് ഈ പ്രദേശത്തിന്റെ സവിശേഷതയാണ്.
കേരളത്തിലെ ഒരു പ്രധാന വിനോദസഞ്ചാരകേന്ദ്രവുമാണ് കുട്ടനാട്.
നാല് പ്രധാന നദികളായ പമ്പ , മീനച്ചിലാർ , അച്ചൻ‌കോവിലാർ , മണിമലയാർ എന്നിവ കുട്ടനാട്ടിലൂടെ ഒഴുകുന്നു.
ജലം കൊണ്ട് ചുറ്റപ്പെട്ടിരിക്കുന്നെങ്കിലും കുടിവെള്ളക്ഷാമം ഇവിടെ രൂക്ഷമാണ്‌.
നെല്ല് , നേന്ത്രയ്ക്ക , കപ്പ , കാച്ചിൽ എന്നിവയാണ് കുട്ടനാട്ടിലെ പ്രധാന കാർഷിക വിളകൾ .
കുട്ടനാട് 31.01.2012നു കാർഷിക പൈതൃകനഗരമായി പ്രഖ്യാപിച്ചു .
കുട്ടനാട് എന്നു് ഈ പ്രദേശത്തിനു് പേരു ലഭിച്ചതിനെപ്പറ്റി പല നിഗമനങ്ങളുണ്ട്.
പ്രചീനചേരരാജാവായ ചേരൻ ചെങ്കുട്ടവന്റെ തലസ്ഥാനങ്ങളിലൊന്നായിരുന്നു ഇന്നതെ കുട്ടനാട്.
രാജാവിന്റെ പേരിനു ചേർന്നാണ് കുട്ടനാട് ഉണ്ടായത്.
ആദിചേരരെ കുട്ടുവർ, കുട്ടവൻ എന്നെല്ലാം വിശേഷിപ്പിച്ചിരുന്നു.
ആദിചേരരാജാക്കന്മാരുടെ തലസ്ഥാനം കുട്ടനാടായിരുന്നു.
ഇതാണ്‌ കുട്ടുവരുടെ നാട് എന്നർത്ഥത്തിൽ കുട്ടനാടായിത്തീർന്നത് എന്നാണു് ഇനിയുമൊരു വാദം.
ബുദ്ധന്റെ പ്രാദേശികനാമമായിരുന്നു കുട്ടൻ.
വ്യാപകമായ ബുദ്ധമതസ്വാധീനമുണ്ടായിരുന്ന ഒരു കാലത്തു് പ്രധാനപ്പെട്ട ബുദ്ധവിഹാരങ്ങൾ സ്ഥിതിചെയ്തിരുന്ന നാട് എന്ന നിലയിലാണു് കുട്ടനാട് എന്നു പേർ വന്നതെന്നു് ചില ചരിത്രകാരന്മാർ വിശ്വസിക്കുന്നു.
പിൽക്കാലത്ത് കരുമാടിയിൽ സ്ഥിതിചെയ്യുന്ന ‘കരുമാടിക്കുട്ടൻ’ എന്ന പ്രശസ്തമായ പ്രതിമ ബുദ്ധന്റേതാണെന്നു് കരുതപ്പെടുന്നു.
ചുട്ടനാട് ആണു് കുട്ടനാടായി മാറിയതെന്നാണു് ഒരു വാദം.
പ്രാചീനകാലത്തു നിബിഡവനപ്രദേശമായിരുന്ന ഇവിടം കാട്ടുതീയിൽപെട്ട് മൊത്തം കരിഞ്ഞുപോയെന്നും അതിനാലാണു് ചുട്ടനാട് എന്നു പേർ കിട്ടിയതെന്നും ഈ വാദം ചൂണ്ടിക്കാട്ടുന്നു.
ഇതിനു് ഉപോദ്ബലകമായി തോട്ടപ്പള്ളിയ്ക്കു ചുറ്റുമുള്ള പ്രദേശങ്ങളിൽനിന്നും അടുത്ത കാലം വരെ കുഴിച്ചെടുത്തിരുന്ന കരിഞ്ഞുകാണപ്പെട്ട മരത്തടികളും കരിനിലം എന്നറിയപ്പെടുന്ന നെൽ‌പ്പാടങ്ങളിലെ കരിയുടെ അംശം പൊതുവേ കൂടുതലായി കാണുന്ന മണ്ണും തെളിവുകളായി ഉയർത്തിക്കാണിക്കുന്നു.
ഒന്നാം ശതകത്തിനോടടുത്ത് കേരളം വേണാട്, കുട്ടനാട്, കുടനാട്, പൂഴിനാട്, കർക്കനാട് എന്നിങ്ങനെ അഞ്ചു മേഖലകളായി പരിഗണിക്കപ്പെട്ടിരുന്നു.
സമുദ്രനിരപ്പിൽ തന്നെയോ അതിലും താഴെയോ ആയി സ്ഥിതിചെയ്തിരുന്ന മേഖലയായിരുന്നു കുട്ടനാട്.
(കുട്ടം = ഗർത്തം = കുഴി, കുട്ടകം പോലെയുള്ളതു്).
ഭൂപ്രകൃതിയിലെ ഈ പ്രത്യേകതകൊണ്ടാണു് ആ പേരു വന്നതെന്നു് മറ്റൊരുവിഭാഗം വാദിക്കുന്നു.
ആദിമകാലത്ത് ദ്രാവിഡ ഹിന്ദു വിശ്വസിക്കപ്പെടുന്ന ആരാധനാ സമ്പ്രദായങ്ങൾ നിലനിന്നിരുന്ന ഇടമായിരുന്നു കുട്ടനാട്.
കൊറ്റവൈ എന്ന വന ദുർഗ്ഗാ ദേവിക്ക് ഇറച്ചിയും കള്ളും നേദിച്ചിരുന്ന രാജാക്കന്മാരെ കുറിച്ചും പ്രത്യേകിച്ചും പൽ‌യാനൈച്ചെൽകെഴു കുട്ടുവനെയും മറ്റും പറ്റി സംഘകാല കൃതികളിൽ വിവരിച്ചിരിക്കുന്നതായി കാണാം.
പിന്നീട് ക്രിസ്തു വർഷാരംഭത്തിനോടടുത്താണ് ആര്യ - ബൗദ്ധ മതങ്ങൾ വന്നതെന്നും വിശ്വസിക്കപ്പെടുന്നു.
ഗ്രാമങ്ങൾ എടത്വയ്ക്കടുത്ത് ഒരു നെൽപ്പാടം
കുട്ടനാട്ടിലെ ചില പ്രധാന ഗ്രാമങ്ങൾ: തകഴി , തായംകരി രാമങ്കരി വേഴപ്ര കൈനകരി പുതുക്കരി കൈപ്പുഴ എടത്വാ മാമ്പുഴക്കരി മുട്ടാർ നീലമ്പേരൂർ കൈനടി കാവാലം പുളിങ്കുന്ന് വെളിയനാട് തലവടി ചങ്ങങ്കരി ചമ്പക്കുളം നെടുമുടി മൂന്നാറ്റുമുഖം മേൽപ്പാടം പായിപ്പാട് കാരിച്ചാൽ ആയാപറമ്പ് വേണാട്ടുകാ‍ട് കായൽപ്പുറം മങ്കൊമ്പ് മണലടി കൊടുപ്പുന്ന * തുറവശേരി പുല്ലങ്ങാടി പയററുപാക്ക * കണ്ണാടി കുമരങ്കരി * ചർത്യാക്കരി ചക്കച്ചമ്പാക്ക തണ്ണീർമുക്കം ബണ്ട് കുട്ടനാടിൽ വ്യാപകമായി കാണപ്പെടുന്ന പാലങ്ങൾ
വേമ്പനാട്ടുകായലിന് സമീപമുള്ള വലിയ കൃഷിസ്ഥലങ്ങൾ പലതും കായൽ നികത്തി ഉണ്ടാക്കിയവ ആണ്.
കുട്ടനാട്ടിലെ നെൽപ്പാടം‌ നെടുമുടിക്കടുത്തുനിന്ന്
കേരളത്തിലെ രണ്ട് മഴക്കാ‍ലങ്ങളോട് അനുബന്ധിച്ച് വർഷത്തിൽ രണ്ട് കൃഷി മാത്രമേ സാധ്യമായിരുന്നുള്ളൂ.
1968 -ൽ ഭാരത സർക്കാർ, നദിയിൽ ഒരു തടയണ കെട്ടാം എന്ന് ശുപാർശചെയ്തു.
ഈ പദ്ധതികൊണ്ട് ഒരുപാട് സാമ്പത്തികനേട്ടങ്ങൾ പ്രതീക്ഷിച്ചിരുന്ന കർഷകർ 1972 -ൽ ഒരു രാത്രികൊണ്ട് തെക്കും വടക്കും ഭാഗങ്ങൾക്ക് ഇടയ്ക്കുള്ള ഭാഗം ചെളി കൊണ്ട് നിർമ്മിച്ചു.
തോട്ടപ്പള്ളി സ്പിൽ‌വേ, കുട്ടനാടിന്റെ തെക്കുഭാഗത്തെ തടയണ
ഈ ബണ്ട് കർഷകരുടെ സാമ്പത്തികസ്ഥിതി ഉയർത്തി എങ്കിലും ധാരാളം പരിസ്ഥിതി പ്രശ്നങ്ങൾ ഇതുകൊണ്ട് ഉണ്ടായി എന്ന് ആരോപിക്കപ്പെടുന്നു.
ഇതും കൂടി കാണുക മുരിക്കൻ കുട്ടനാട്ടിലെ കായലുകളുടെ ശോചനീയാവസ്ഥ അവലംബങ്ങൾ സ്രോതസ്സുകൾ കടൽ നിരപ്പിനു താഴെ ദാഹം , എം. സുചിത്ര, ഹിന്ദു ദിനപത്രം , 2003-07-15 ആലപ്പുഴ, കെവിവെസ്.
കോം , കേരള വ്യാപാരി വ്യവസായി ഏകോപന സമിതി വേവ്സ് കുട്ടനാട് Archived 2019-07-03 at the Wayback Machine .
പുറം കണ്ണികൾ Kuttanad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുട്ടനാട്ടിലെ നെൽ കൃഷി - പ്രശ്നങ്ങളും സാദ്ധ്യതകളും: ഒരു പഠനം (പി.എം. തോമസ്) Archived 2007-09-27 at the Wayback Machine .
ചന്ദോലി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Chandoli_National_Park
ഇന്ത്യയിലെ മഹാരാഷ്ട്രസംസ്ഥാനത്തെ സാംഗ്ലി , കോലാപ്പൂർ , സത്താര എന്നീ ജില്ലകളിലായി വ്യാപിച്ചുകിടക്കുന്ന ദേശീയോദ്യാനമാണ് ചന്ദോലി ദേശീയോദ്യാനം ( മറാത്തി : चांदोली राष्ट्रीय उद्यान) .
317.67 ചതുരശ്രകിലോമീറ്ററാണ് ഈ ദേശീയോദ്യാനത്തിന്റെ വലിപ്പം.
ഇത് ഒരു ലോകപൈതൃകകേന്ദ്രമാണ്.
2004 മെയിലാണ് ഈ ദേശീയോദ്യാനം പ്രവർത്തനമാരംഭിച്ചത് .
1985 മുതൽ ഇവിടെ ഒരു വന്യജീവിസങ്കേതം ഉണ്ടായിരുന്നു.
സഹ്യാദ്രി കടുവ സംരക്ഷണകേന്ദ്രത്തിന്റെ തെക്കേ അറ്റം ചന്ദോലി ദേശീയോദ്യാനവുമായി ചേരുന്നു കൂടാതെ കൊയ്ന വന്യജീവിസംരക്ഷണകേന്ദ്രം വടക്കുഭാഗത്തും സ്ഥിതിചെയ്യുന്നു.
സഹ്യാദ്രി കടുവ സംരക്ഷണ കേന്ദ്രം
ചന്ദോളി ദേശീയോദ്യാനവും കൊയ്ന വന്യജീവി സംരക്ഷണ കേന്ദ്രവും ചേരുന്ന സഹ്യാദ്രി കടുവ സംരക്ഷണ കേന്ദ്രം 741.22 ചതുരശ്രകിലോമീറ്ററാണ്.
ദേശീയ കടുവ സംരക്ഷണ അതോറിറ്റി ഈ പ്രദേശത്തിനെ പ്രൊജക്റ്റ് ടൈഗർ കടുവ സംരക്ഷണ പ്രദേശമായി 2007 മെയ് 21 ൽ പ്രഖ്യാപിച്ചു.
9 കടുവകളും 66 പുള്ളിപ്പുലികളും സഹ്യാദ്രി കടുവ സംരക്ഷണകേന്ദ്രത്തിലുള്ളതായി കരുതുന്നു.
ചന്ദോലി അണക്കെട്ടിനടുത്തായി അക്ഷാംശം 73°40' നും 73°53' കിഴക്ക് നും രേഖാംശം 17°03'നും 17°20' വടക്ക് ഉം ആയി തെക്കേ മഹാരാഷ്ട്രയിലെ സാംഗ്ലി ജില്ലയിലാണ് ചന്ദോളി ദേശീയോദ്യാനം സ്ഥിതിചെയ്യുന്നത്.
കൊയ്ന വന്യജീവി സംരക്ഷണകേന്ദ്രത്തിനും രാധാനഗരി വന്യജീവി സംരക്ഷണകേന്ദ്രത്തിനും ഇടയിലായാണ് ചന്ദോലി ദേശീയോദ്യാനം.
ഇവയെല്ലാം ചേർന്ന് സഹ്യാദ്രി കടുവ സംരക്ഷണകേന്ദ്രം രൂപപ്പെടുന്നു.
ചന്ദ്ര എക്സ്-റേ ദൂരദർശിനി ഇംഗ്ലീഷ് വിലാസം https://ml.wikipedia.org/wiki/Chandra_X-ray_Observatory
1999 ജൂലൈ 23 ആം തീയതി 45 അടി നീളമുള്ള എക്സ് റേ ദൂരദർശിനി നാസ വിക്ഷേപിച്ചു.
ഇന്ത്യൻ ശാസ്തജ്ഞനായ ചന്ദ്രശേഖറിന്റെ ഓർമ്മക്കായി ഇതിന് ചന്ദ്ര എക്സ് റേ ദൂരദർശിനി ( Chandra X-ray Telescope) എന്ന് പേരു നൽകി.
ഇതിനു മുൻപുണ്ടായിരുന്ന എക്സ് റേ ദൂരദർശിനികളേക്കാൾ നൂറു മടങ്ങു കൃത്യതയുള്ള ചിത്രങ്ങളാണ് ഇതിൽ നിന്ന് കിട്ടുന്നത്.
ഭൂമിയുടെ അന്തരീക്ഷം ബഹിരാകാശത്തു നിന്നു വരുന്ന എക്സ് റേ രശ്മികളിൽ വലിയൊരളവും വലിച്ചെടുക്കും.
ഭൂമിയിൽ സ്ഥാപിച്ചിരിക്കുന്ന എക്സ് റേ ദൂരദർശിനികളുടെ ഒരു പ്രധാന പരിമിതിയാണ് ഇത്.
ഇതിനെ മറികടക്കാനാണ് ബഹിരാകാശത്ത് ഒരു ദൂരദർശിനി എന്ന ആശയം രൂപം കൊള്ളുന്നത്.
ഹബ്ബിൾ ബഹിരാകാശ ദൂരദർശിനി , കോപ്റ്റൺ ഗാമാ റേ ഒബ്സർവേറ്ററി , സ്പിറ്റ്സർ ബഹിരാകാശ ദൂരദർശിനി എന്നിവയോടൊപ്പം പ്രധാനപ്പെട്ട ഒന്നാണ് ചന്ദ്രയും..
45 അടി നീളമുള്ള ഇതിൽ സവിശേഷതയ്യാർന്ന നാലു ജോഡി എക്സ് റേ കിരണ ദർപ്പണങ്ങളാണ് ഉണ്ടായിരുന്നത്.
ഇവ പരമാണുക്കളുടെ തോതിലേക്ക് മൃദുലമാക്കിയിരുന്നു.
ഇങ്ങനെ ഉപരിതല മൃദുത്വം നൽകിയതിനു ശേഷം ദർപ്പണത്തിൽ ഇറിഡിയം പൂശുന്നു.
പിന്നിടവ 9 അടി നീളമുള്ള ഒരു ചട്ടകൂടിനുള്ളിൽ സ്ഥാപിക്കുകയായി.
ഒരിഞ്ചിന്റെ അഞ്ചു കോടിയിലൊന്നു കൃത്യതയോടെയാണ് ഈ ജോലി നിർവഹിക്കപ്പെടുന്നത്.
നാലു കൊല്ലങ്ങൾ കൊണ്ടാണ് ഇത്രയും പണികൾ പൂർത്തിയായത്.
ദർപ്പണങ്ങളിൽ നിന്ന് പ്രതലസ്പർശിയായിവരുന്ന എക്സ് കിരണങ്ങളെ സ്വീകരിക്കാൻ, ദർപ്പണങ്ങളുടെ ഫോക്കൽ ബിന്ദുവിൽ ഒരു ഹൈ റെസലൂഷൻ ക്യാമറ ( High Resolution Camera) ഉറപ്പിച്ചിട്ടുണ്ട്.
ഒന്നര കിലോമീറ്റർ അകലെയുള്ള ഒരു ദിനപത്രം കൃത്യമായി വായിക്കാൻ കഴിയുന്നത്ര വിഭേദനക്ഷമതയുണ്ട്.
രണ്ടു മൈക്രോ ചാനൽ ഫലകങ്ങളാനു ഈ ക്യാമറയുടെ പ്രധാൻ ഘടകം.
1976ലാണ് റിക്കാർഡോ ജിയാക്കോണി , ഹാർവി തനാൻബാം എന്നിവർ ഈ പ്രോജക്റ്റ് (AXAF എന്ന പേരിൽ) നാസക്കു സമർപ്പിക്കുന്നത്.
പ്രാഥമിക നിർമ്മാണപ്രവർത്തനങ്ങൾ അടുത്ത വർഷം തന്നെ മാർഷൽ സ്പെയ്സ് ഫ്ലൈറ്റ് സെന്റർ, സ്മിത്‌സോണിയൻ ആസ്ട്രോഫിസിക്കൽ ഒബ്സർവേറ്ററി എന്നിവിടങ്ങളിൽ ആരംഭിച്ചു.
1978ൽ തന്നെ നാസ ആദ്യത്തെ എക്സ്-റേ ദൂരദർശിനി ഐൻസ്റ്റീൻ ബഹിരാകാശാത്തേക്കു വിക്ഷേപിച്ചു.
1992ൽ ചന്ദ്രപ്രൊജക്റ്റിന്റെ ചെലവ് വെട്ടിക്കുറക്കുകയും ചന്ദ്ര പുനർരൂപകല്പന ചെയ്യുകയും ചെയ്തു.
ഇതനുസരിച്ച് ആദ്യം നിർദ്ദേശിച്ചിരുന്ന പന്ത്രണ്ടു ദർപ്പണങ്ങളിൽ നിന്നും നാലെണ്ണവും ആറു ഉപകരണങ്ങളിൽ നിന്നും രണ്ടെണ്ണവും കുറച്ചു.
ചന്ദ്രയുടെ ഭ്രമണപഥവും പുനർനിർണ്ണയിച്ചു.
അവലംബം പുറത്തേക്കുള്ള കണ്ണികൾ http://chandra.harvard.edu/ http://en.wikipedia.org/wiki/Chandra_X-ray_Observatory http://www.nasa.gov/centers/marshall/news/background/facts/cxoquick.html Archived 2015-07-19 at the Wayback Machine .
ചന്ദ്രകാന്ത മുരസിങ്ങ് ഇംഗ്ലീഷ് വിലാസം https://ml.wikipedia.org/wiki/Chandrakanta_murasing
കോക്ബറോക്ക് ഭാഷയിലെഴുതുന്ന ത്രിപുരയിൽ നിന്നുള്ള മുതിർന്ന കവിയാണ് ചന്ദ്രകാന്ത മുരസിങ്ങ് (ജനനം : 1957).
അഞ്ച് കാവ്യ സമാഹാരങ്ങളും മൂന്ന് സമാഹാരങ്ങൾ എഡിറ്റ് ചെയ്തും  പ്രസിദ്ധീകരിച്ചു.
കർഷക കുടുംബത്തിൽ ജനിച്ചു.
ഗോത്ര വിലക്കുകളെ മറി കടന്ന് സമീപ ഗ്രാമത്തിലെ മിർസ എസ്.ബി.സ്കൂളിലും എൻ.സി ഇൻസ്റ്റിറ്റ്യൂഷനിലും പഠിച്ചു.
സ്കൂൾ കാലത്തേ ബംഗ്ലയിലെഴുതിത്തുടങ്ങി.
അഗർത്തലയിൽ ത്രിപുര ഗ്രാമീൺ ബാങ്ക് ഉദ്യോഗസ്ഥനായ ചന്ദ്രകാന്ത ത്രിപുരയിലെ ആദിവാസി ഭാഷയായ കോക്ബറോക്കിലാണെഴുതുന്നത്.
1996 ൽ കേന്ദ്ര സാഹിത്യ അക്കാദമിയുടെ ഭാഷാ സമ്മാൻ ലഭിച്ചു.
രണ്ട് സംസ്ഥാന പുരസ്കാരങ്ങളും ലഭിച്ചിട്ടുണ്ട്.
പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ഭാഷാ സമ്മാൻ (1996) അവലംബം ↑ പുറം കണ്ണികൾ Chandrakanta Murasingh
ചന്ദ്ര-ശങ്കര
ചാവക്കാട് ഓറഞ്ച് ഡ്വാർഫ് (COD), വെസ്റ്റ് കോസ്റ്റ് ടോൾ എന്നീ പരമ്പരാഗത തെങ്ങിനങ്ങളുടെ വർഗസങ്കരണം വഴി വികസിപ്പിച്ചെടുത്ത തെങ്ങിന്റെ വിളവിനമാണു് ചന്ദ്ര-ശങ്കര.
ഈ ഇനം തെങ്ങ് പ്രതിവർഷം ശരാശരി 116 നാളികേരങ്ങൾ വരെ ഉല്പാദിപ്പിക്കുന്നു.
തെങ്ങൊന്നിനു് വർഷം ശരാശരി 25 കിലോഗ്രാം കൊപ്ര ലഭ്യമാണു്.
ഒരു തേങ്ങയിൽ ശരാശരി 215 ഗ്രാം വരെ കൊപ്ര അടങ്ങിയിരിക്കും.
കൊപ്രയുടെ 68% എണ്ണയായി വേർതിരിച്ചെടുക്കാം.
ചന്ദ്ര താൾ ഇംഗ്ലീഷ് വിലാസം https://ml.wikipedia.org/wiki/Chandra_Taal
ഇന്ത്യയിലെ ഹിമാലയൻ പ്രദേശത്തുള്ള ഒരു തടാകമാണ് ചന്ദ്ര താൾ .
ഹിമാചൽപ്രദേശ് സംസ്ഥാനത്ത് , ലാഹുൽ-സ്പിതി ജില്ലയിലാണിത് .
1994-ൽ ഈ തടാകം ദേശീയ പ്രാധാന്യമുള്ള തണ്ണീർത്തടമായി പ്രഖ്യാപിക്കപ്പെട്ടിരുന്നു.
2005 നവംബറിൽ റാംസർ പ്രദേശമായി പ്രഖ്യാപിക്കപ്പെട്ടു.
ഹിമാലയൻ-പീർപാഞ്ചാൽ മലനിരകളുടെ സംഗമസ്ഥാനത്ത്, കുംസം ചുരത്തിന് 7 കിലോമീറ്റർ അകലെ, സമുദ്രനിരപ്പിൽ നിന്നും 4,300 മീറ്റർ(14,100 അടി) ഉയരത്തിൽ സ്ഥിതി ചെയ്യുന്നു.
2.5 കിലോമീറ്ററാണ് ഇതിന്റെ ചുറ്റളവ്.
ചന്ദ്രക്കലയുടെ ആകൃതിയിലുള്ള തടാകമായതിനാലാണ് "ചന്ദ്രന്റെ തടാകം" എന്നർത്ഥമുള്ള പേര് ലഭിച്ചത്.
മഞ്ഞുപാളികളും മഴയുമാണ് ഈ തടാകത്തിന്റെ ജലസ്രോതസ്സ്.
ഇത് നിറഞ്ഞ് കവിയുന്ന ജലം ചന്ദ്രഭാഗയുടെ പോഷകനദിയായ ചന്ദ്രാ നദിയിലേക്കൊഴുകുന്നു .
മഹാഭാരതത്തിലെ കനിഷ്ഠപാണ്ഡവനായ യുധിഷ്ഠിരൻ ഇന്ദ്രന്റെ രഥത്തിലേറി സ്വർഗാരോഹണം നടത്തിയത് ഇവിടെ നിന്നാണെന്ന് ചിലർ വിശ്വസിക്കുന്നു .
അവലംബം പുറത്തേക്കുള്ള കണ്ണികൾ ഹംത പാസ്സ്- ചന്ദ്രതാൾ ട്രെക്ക്, ഔട്ട്ലുക്ക് ട്രാവലർ ചന്ദ്ര താൾ ചിത്രങ്ങൾ, ട്രെക്ക് എർത്ത് ഭൂപടം, സ്റ്റികേജ്.
കോം Archived 2011-07-22 at the Wayback Machine .
ഇ‌ൻക്രെഡിബിൾ സ്പിതി ദ മൂൺ ലേക്ക് ട്രെക്ക്, ഹിമാലയൻ ക്വെസ്റ്റ്
ചന്ദ്രകല്പ ഇംഗ്ലീഷ് വിലാസം https://ml.wikipedia.org/wiki/Chandrakalpa ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു തെങ്ങിനമാണ് ചന്ദ്രകല്പ .
ലക്ഷദീപ് ഓർഡിനറി എന്ന പേരിലും അറിയപ്പെടുന്നു.
ഒരു വർഷം 100 തേങ്ങ ശരാശരി വിളവ് ലഭിക്കും.
തേങ്ങയുടെ ആകൃതി Oval with prominent ridges.
കൊപ്രയുടെ അളവ് ഒരു തേങ്ങയിൽ 176 ഗ്രാം ആണ്.
ശരാശരി ഒരു തെങ്ങിൽ നിന്ന് ഒരു വർഷം 17.6 കിലോഗ്രാം കൊപ്ര ലഭിക്കുന്നു.
ഈ ഇനം തേങ്ങയിൽ 72 ശതമാനം എണ്ണയുണ്ട്.
അവലംബം പ്ലാന്റേഷൻ കോർപ്പ്സ് സ്പൈസസ് ഡിപ്പാർട്ട്മെന്റ് പബ്ലിക്കേഷൻ, കോളേജ് ഓഫ് ഹോർട്ടികൾച്ചർ
ചന്ദ്ര ലക്ഷ്മൺ ഇംഗ്ലീഷ് വിലാസം https://ml.wikipedia.org/wiki/Chandra_Lakshman
ചന്ദ്രാ ലക്ഷ്മൺ ഒരു ഇന്ത്യൻ ചലച്ചിത്ര, ടെലിവിഷൻ അഭിനേത്രിയാണ്.
2002-ൽ പുറത്തിറങ്ങിയ മനസെല്ലാം എന്ന തമിഴ് ചിത്രത്തിലൂടെ ചലച്ചിത്രരംഗത്തു പ്രവേശിച്ച ചന്ദ്ര, തുടർന്ന് മലയാളത്തിലും തമിഴിലും തെലുങ്കിലുമായി നിരവധി ചിത്രങ്ങളിലും ടെലിവിഷൻ പരമ്പരകളിലും പ്രത്യക്ഷപ്പെട്ടിരുന്നു.
ടെലിവിഷൻ പരമ്പരകളായ സ്വന്തം, മേഘം, കോലങ്ങൾ, കാതലിക്ക നേരമില്ലൈ എന്നിവയിലെ സാന്ദ്ര നെല്ലിക്കടാൻ, റിനി ചന്ദ്രശേഖർ, ഗംഗ, ദിവ്യ എന്നീ വേഷങ്ങളിലൂടെയാണ് അവർ പ്രേക്ഷകരുടെയിടയിൽ കൂടുതൽ സുപരിചിതയായിരിക്കുന്നത്.
ലക്ഷ്മണൻ കുമാർ, മാലതി എന്നിവരുടെ മകളായി തിരുവനന്തപുരത്തെ ഒരു ബ്രാഹ്മണ കുടുംബത്തിലാണ് ചന്ദ്ര ലക്ഷ്മൺ ജനിച്ചത്.
പിന്നീട് കുടുംബം ചെന്നൈയിലേക്ക് കുടിയേറുകയും അവിടെ ചന്ദ്ര തൻറെ സ്കൂൾ വിദ്യാഭ്യാസവും ബിരുദവും നേടുകയും ചെയ്തു.
ചന്ദ്രകാന്തം (രത്നം) ഇംഗ്ലീഷ് വിലാസം https://ml.wikipedia.org/wiki/Moonstone_(gemstone) A small raw moonstone from an unknown area.
താരതമ്യേന സമൃദ്ധവും വിലകുറഞ്ഞതുമായ ഒരു രത്നമാണ് ചന്ദ്രകാന്തം (ചന്ദ്രകാന്തക്കല്ല്) അഥവാ മൂൺസ്റ്റോൺ (Moonstone).
ഇതിൽ മഴവില്ല് പോലെ  ചലിക്കുന്ന രേഖ കാണാൻ കഴിയും.
സുതാര്യമായ കല്ലിൽ നേർത്ത നീല നിറത്തിലുള്ള വർണ്ണ രാജി ഉണ്ടായിരിക്കും.
സോഡിയം , പൊട്ടാസ്യം , അലുമിനിയം സിലിക്കേറ്റ് എന്നിവയുടെ സംയുക്തമാണ് ഇത്.
ഫെൽഡ്സ്പാർ ഗ്രൂപ്പിൽ പെടുന്നു.
പീച്ച്, വെളുപ്പ് , ചാര, റെയിൻബോ, നീല  തുടങ്ങിയ നിറങ്ങളിൽ ലഭ്യമാണ്.
രാസസൂത്രവാക്യം (Na, K) AlSi3O8 ആണ്.
ചന്ദ്രന്റെ പ്രഭപോലെ എന്ന അർത്ഥത്തിൽ ഹിന്ദിയിൽ ഇതിനെ ചന്ദ്രകാന്ത് എന്ന്  വിളിക്കുന്നു.
ചന്ദ്രനുമുന്നിലൂടെ കടന്നുപോകുന്ന പ്രകാശത്തിന്റെയോ , സിറസ് മേഘങ്ങളുടെയോ ഒരു മൂടുപടമായി കാണപ്പെടുന്ന വർണ്ണ രാജി ഉള്ളതിനാൽ പൊതുവെ ഇതിനെ മൂൺ സ്റ്റോൺ എന്ന് പൗരാണികർ വിളിച്ച് പോന്നു.
പുരാതന നാഗരികതയിൽ ആയിരക്കണക്കിനു വർഷങ്ങളായി ആഭരണങ്ങളുടെ കൂട്ടത്തിൽ  ചന്ദ്രകാന്തം  ഉപയോഗിച്ചുവന്നിരുന്നു.
ചന്ദ്രന്റെ ദൃഢമായ കിരണങ്ങളിൽ നിന്ന് ജനിച്ചതാണെന്ന് വിശ്വസിച്ചതിനാൽ റോമാക്കാർ ചന്ദരകാന്തക്കല്ലിനെ ആരാധിച്ചു.
റോമാക്കാരും ഗ്രീക്കുകാരും തങ്ങളുടെ ചാന്ദ്രദേവതകളുമായി കല്ലിനെ ബന്ധപ്പെടുത്തിയിട്ടുണ്ട്.
അടുത്തകാലത്തെ ചരിത്രത്തിൽ, ആർട് നൂവോ കാലഘട്ടത്തിൽ ചന്ദ്രകാന്തക്കല്ലിന് പ്രചാരം ലഭിച്ചു.
ഫ്രഞ്ച് ഗോൾഡ്സ്മിത്ത് റെനേ ലാലിക്യുവും മറ്റു പലരും ഈ വലിയ രത്നകല്ലുകൾ ഉപയോഗിച്ച് വലിയ അളവിൽ ആഭരണങ്ങൾ നിർമ്മിച്ചു.
1969ൽ നീൽ ആംസ്‌ട്രോങ് ചന്ദ്രനിൽ ഇറങ്ങിയതിന്റെ ഓർമ്മക്കായി അമേരിക്കയിലെ ഫ്‌ളോറിഡ സ്റ്റേറ്റ് ചന്ദ്രകാന്തത്തിനെ അവരുടെ ഒഫിഷ്യൽ രത്‌നമായി പ്രഖ്യാപിച്ചിട്ടുണ്ട്.
അവലംബം Moonstone എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗ്യോങ്ജു നാഷണൽ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Gyeongju_National_Museum
ദക്ഷിണ കൊറിയയിലെ നോർത്ത് ജിയോങ്‌സാങ് പ്രവിശ്യയിലെ ഗ്യോങ്‌ജുവിൽ സ്ഥിതിചെയ്യുന്ന ഒരു മ്യൂസിയമാണ് ഗ്യോങ്‌ജു നാഷണൽ മ്യൂസിയം .
അതിന്റെ പുരയിടങ്ങൾ പ്രധാനമായും ജിയോങ്‌ജു തലസ്ഥാനമായിരുന്ന സില്ല രാജ്യത്തിന്റെ സ്മാരകചിഹ്നങ്ങളായി നീക്കിവച്ചിരിക്കുന്നു.
രാജകീയ ശവകുടീര സമുച്ചയത്തോട് ചേർന്നാണ് ഈ മ്യൂസിയം സ്ഥിതി ചെയ്യുന്നത്.
അതിൽ ഗൈറിം ഫോറസ്റ്റ്, ചിയോംസിയോങ്‌ഡേ ഒബ്സർവേറ്ററി, ബാൻവോൾസോങ് കൊട്ടാരം, അനാപ്ജി കുളം എന്നിവയും ഉൾപ്പെടുന്നു.
1945-ൽ കൊറിയൻ നാഷണൽ മ്യൂസിയത്തിന്റെ ജിയോങ്‌ജു ശാഖ എന്ന നിലയിലാണ് മ്യൂസിയം ആദ്യമായി സ്ഥാപിതമായത്.
മ്യൂസിയത്തിന്റെ പ്രധാന കെട്ടിടം 1968-ലാണ് നിർമ്മിച്ചത്.
1975-ൽ മ്യൂസിയം "ഗ്യോങ്ജു നാഷണൽ മ്യൂസിയം" ആയി നവീകരിക്കപ്പെട്ടു.
അതിനുശേഷം ഇത് വിപുലീകരിച്ചുകൊണ്ടിരിക്കുകയാണ്.
ഗ്യോങ്‌ജു നാഷണൽ മ്യൂസിയം എല്ലാ ദിവസവും രാവിലെ 10:00 മുതൽ വൈകുന്നേരം 6:00 വരെ തുറന്നിരിക്കും.
കൊറിയയിലുടനീളമുള്ള പ്രധാന സ്ഥലങ്ങളിൽ നിരവധി ദേശീയ മ്യൂസിയങ്ങൾ സ്ഥിതിചെയ്യുന്നു.
എന്നാൽ ഈ മ്യൂസിയത്തിന്റെ ശേഖരം വളരെ പ്രധാനമാണ്.
കാരണം ഇത് പൊതുജനങ്ങൾക്കും പുരാവസ്തു ഗവേഷകർക്കും ചരിത്രകാരന്മാർക്കും തെക്കുകിഴക്കൻ കൊറിയയിലെ നാഗരികതയുടെ ഉയർച്ചയെക്കുറിച്ച് മനസ്സിലാക്കാൻ അനുവദിക്കുന്നു.
ദേശീയ സാംസ്കാരിക പൈതൃകത്തിന്റെ പ്രധാന ഇനങ്ങളും മ്യൂസിയത്തിൽ അടങ്ങിയിരിക്കുന്നു.
അവയിൽ എമിൽ ബെൽ ഉൾപ്പെടുന്നു.
അത് മൂശയിൽ വാർക്കുന്നതിനായി ബലിയർപ്പിക്കപ്പെട്ട ഒരു കുട്ടിയുടെ ശബ്ദത്തോടെ മുഴങ്ങുന്നതായി പറയപ്പെടുന്നു.
മ്യൂസിയത്തിന്റെ ശേഖരത്തിൽ നിരവധി സില്ല കിരീടങ്ങളുണ്ട്.
ഇതോടൊപ്പം അനാപ്ജി കുളത്തിൽ നിന്ന് കുഴിച്ചെടുത്ത നിരവധി പുരാവസ്തുക്കളും ഹ്വാങ്‌നിയോങ്‌സ ക്ഷേത്ര സ്ഥലത്ത് നിന്ന് കുഴിച്ചെടുത്ത പുരാവസ്തുക്കളും മ്യൂസിയത്തിലുണ്ട്.
പല ഹോൾഡിംഗുകളും വെളിയിൽ പ്രദർശിപ്പിച്ചിരിക്കുന്നു.
കൊറിയൻ മ്യൂസിയങ്ങളിൽ ഇത് ഒരു സാധാരണ രീതിയാണ്.
ഗിയോങ്‌ജു നാഷണൽ മ്യൂസിയത്തിന്റെ ശേഖരത്തിലുള്ള പുരാവസ്തു, ചരിത്ര പുരാവസ്തുക്കളുടെ അളവ് വളരെ വലുതാണ്.
മിക്ക വസ്തുക്കളും പ്രദർശിപ്പിക്കാൻ കഴിയില്ല.
അതിനാൽ പൊതുജനങ്ങളുടെ കാഴ്ചയിൽ നിന്ന് ഇവ സംരക്ഷിച്ചിരിക്കുന്നു.
ഗിയോങ്‌ജു നാഷണൽ മ്യൂസിയം പതിറ്റാണ്ടുകളായി ഒരു പുരാവസ്തു ഗവേഷണ വിഭാഗം പരിപാലിക്കുന്നു.
അവിടെയുള്ള ഉദ്യോഗസ്ഥർ വടക്കൻ ജിയോങ്‌സാങ് പ്രവിശ്യയിൽ നിരവധി ഫീൽഡ് സർവേകളും ഖനനങ്ങളും നടത്തിയിട്ടുണ്ട്.
1990-കളുടെ പകുതി മുതൽ കൊറിയയിലുടനീളം സർക്കാർ ധനസഹായത്തോടെ 'അടക്കം ചെയ്ത സാംസ്കാരിക പൈതൃക ഗവേഷണ കേന്ദ്രങ്ങൾ' (ko:매장문화재조사연구소) ആരംഭിച്ചതോടെ ഈ പങ്ക് കുറഞ്ഞു.
എന്നിരുന്നാലും, ഗിയോങ്‌ജുവിൽ നിന്നും നോർത്ത് ജിയോങ്‌സാങ് പ്രവിശ്യയിലുടനീളം തുടർച്ചയായി കുഴിച്ചെടുത്ത പുരാവസ്തു വസ്തുക്കൾ സൂക്ഷിക്കുന്നതിനായി കൊറിയൻ സർക്കാർ 2000-കളുടെ തുടക്കത്തിൽ മ്യൂസിയം സൈറ്റിൽ ഒരു വലിയ വെയർഹൗസ് നിർമ്മിച്ചപ്പോൾ സാംസ്‌കാരിക പൈതൃക സംരക്ഷണ കേന്ദ്രമെന്ന നിലയിൽ മ്യൂസിയത്തിന്റെ പങ്ക് വർധിച്ചു.
ചിത്രശാല Emille Bell Bangudae Petroglyphs Ornamented Sword from Gyerim-ro, Gyeongju Wise Man Figurine Ancient Korean jugs അവലംബം പുറംകണ്ണികൾ Wikimedia Commons has media related to Gyeongju National Museum .
ഗ്രനേഡ ഇംഗ്ലീഷ് വിലാസം https://ml.wikipedia.org/wiki/Grenada
കരീബിയൻ കടലിലെ ഒരു ദ്വീപ് രാജ്യമാണ് ഗ്രനേഡ .
ട്രിനിഡാഡ് ആന്റ് ടൊബാഗോ , വെനസ്വേല എന്നിവയുടെ വടക്കായും, സെയ്ന്റ് വിൻസെന്റ് ആന്റ് ഗ്രനേഡൈൻസിന്റെ തെക്കായുമാണ് ഇതിന്റെ സ്ഥാനം.
വിനോദസഞ്ചാരത്തിന് പേരുകേട്ടതാണി രാജ്യം.
പടിഞ്ഞാറൻ അർദ്ധഗോളത്തിലെ ഏറ്റവും ചെറിയ രാജ്യങ്ങളിൽ ഒന്നാണിത്.
വെറും 344 ചതുരശ്ര കിലോമീറ്റർ മാത്രം വിസ്തൃതിയുള്ള ഈ രാജ്യത്തിന്റെ ജനസംഖ്യ ഏകദേശം 110,000  ആണ്.
സെയ്ന്റ് ജോർജ്സ് ആണ് തലസ്ഥാനം.
ഗ്രനേഡയെ ആറ് പാരിഷുകളായി വിഭാഗിച്ചിട്ടുണ്ട്.
ഗ്രനേഡ് ലോഞ്ചർ ഇംഗ്ലീഷ് വിലാസം https://ml.wikipedia.org/wiki/Grenade_launcher കപ്പ് ടൈപ്പ് ഗ്രനേഡ് ലോഞ്ചർ
ഗ്രനേഡിനെ കൈകൊണ്ട് എറിയുന്നതിനേക്കാൾ കൂടുതൽ കൃത്യമായും കൂടുതൽ വേഗത്തിലും കൂടുതൽ ദൂരത്തിലും എറിയാനായി സൈനികർ ഉപയോഗിക്കുന്ന ഉപകരണമാണ് ഗ്രനേഡ് ലോഞ്ചർ .
ഗ്രനേഡ് ലോഞ്ചർ മാത്രമായോ മറ്റ് തോക്കുകളുടെ കൂടെ ഘടിപ്പിച്ചോ ഇത് ഉപയോഗിക്കാറുണ്ട്.
കൂടുതൽ റൈഫിളുകളും നിർമ്മിച്ചിരിക്കുന്നത് ഗ്രനേഡ് ഫയറിങിനു കൂടി ഉപയോഗിക്കുന്നതിനാണ്.
ഗ്രന്ഥലിപി ഇംഗ്ലീഷ് വിലാസം https://ml.wikipedia.org/wiki/Grantha_script ഗ്രന്ഥലിപിയിൽ എഴുതിയിട്ടുള്ള ഒരു സംസ്കൃതഗ്രന്ഥത്തിന്റെ പുറംതാൾ
ദക്ഷിണ ഭാരതത്തിൽ ഉപയോഗത്തിലുണ്ടായിരുന്ന ഒരു പ്രാചീന എഴുത്തുരീതിയാണു് ഗ്രന്ഥലിപി .
ബ്രാഹ്മി ലിപിയിൽ നിന്നും ഉടലെടുത്തു എന്നു കരുതുന്ന ഗ്രന്ഥലിപിയ്ക്കു് മലയാളം , തമിഴ് , സിംഹള , തുളു എന്നീ ഭാഷകളുടെ ലിപികളിൽ കാര്യമായ സ്വാധീനമുണ്ടു്.
പല്ലവൻമാർ ഉപയോഗിച്ചിരുന്ന ഇതിന്റെ വ്യത്യസ്ത രൂപം പല്ലവ ഗ്രന്ഥപിപി എന്നും അറിയപ്പെടുന്നുണ്ടു്.
കമ്പോഡിയയിലെ ഖെമർ , ഇന്തോനേഷ്യയിലെ ജാവാനീസ് , ബർമയിലെ മോൺ തുടങ്ങിയ നിരവധി തെക്കനേഷ്യൻ ലിപികളിലും ഗ്രന്ഥപിയുടെ സ്വാധീനമുണ്ടു്.
മലയാളലിപിയുടെ ഉത്ഭവം ഗ്രന്ഥലിപിയിൽ നിന്നാണെന്നു കരുതപ്പെടുന്നു.
സംസ്കൃതവും ഗ്രന്ഥലിപിയും ഗ്രന്ഥലിപിയിൽ എഴുതിയിട്ടുള്ള ഒരു സംസ്കൃതഗ്രന്ഥത്തിന്റെ ഒന്നാംതാൾ
ദേവനാഗരി ലിപിയിലാണു് സാധാരണ സംസ്കൃതം എഴുതിക്കാണുന്നതെങ്കിലും പത്തൊമ്പതാം നൂറ്റാണ്ടു വരെ തെക്കേ ഇന്ത്യയിൽ സംസ്കൃതം ഈ ലിപിയിലാണു് എഴുതിക്കൊണ്ടിരുന്നതു്.
ഇരുപതാം നൂറ്റാണ്ടോടെ മതഗ്രന്ഥങ്ങളും മറ്റു വൈജ്ഞാനികഗ്രന്ഥങ്ങളും ദേവനാഗരി ലിപിയിൽ എഴുതാൻ തുടങ്ങുകയും ജനകീയമായ എഴുത്തിനു് തമിഴ് ഉപയോഗിച്ചു തുടങ്ങുകയും ചെയ്തു.
ഗ്രന്ഥലിപിയുടെ ചരിത്രം
അഞ്ചാം നൂറ്റാണ്ടിൽ വേദഗ്രന്ഥങ്ങൾ ഈ ലിപിയാണു് എഴുതിക്കൊണ്ടിരുന്നതെന്നു് ചില പണ്ഡിതന്മാർ വിശ്വസിക്കുന്നു .
ക്രിസ്തുവർഷം ഏഴാം ശതകത്തിൽ, കാഞ്ചീപുരം ആസ്ഥാനമായുള്ള പല്ലവസാമ്രാജ്യത്തിൽ സംസ്കൃതഗ്രന്ഥങ്ങൾ എഴുതുവാനായി ഉപയോഗിച്ചിരുന്ന ലിപിയാണ് ഇത് എന്നതിന് വ്യക്തമായ തെളിവുകൾ ലഭ്യമാണ്.
ഈ രാജ്യത്തുതന്നെ തമിഴ് എഴുതിയിരുന്നത് അതിന്റേതായ വേറൊരു ലിപിയിലാണ്.
പല്ലവരാജാക്കന്മാരുടെ സംസ്കൃതഗ്രന്ഥങ്ങളെല്ലാം ഗ്രന്ഥലിപിയിലാണ് കൊത്തിയിരുന്നത്.
ഇതിനുമുൻപുള്ള കാലത്ത് ഈ പ്രദേശത്ത് ഗ്രന്ഥലിപി നിലനിന്നിരുന്നു എന്നതിന് തെളിവുകളില്ല.
എന്നാൽ, ഈ പല്ലവരാജാക്കന്മാരുടെ പൂർവികരായ ആദിപല്ലവർ ആന്ധ്രയുടെ തീരപ്രദേശങ്ങൾ ഭരിച്ചിരുന്ന കാലത്ത്, ആറാം ശതകം വരെ, ഉപയോഗിച്ചിരുന്ന ലിപി ഏഴാം ശതകത്തിലെ ഗ്രന്ഥലിപിയുടെ മുൻഗാമിയായിരുന്നു.
ഇന്നത്തെ കേരള-തമിഴ്നാട് പ്രദേശങ്ങളിലെ ഏഴാം ശതകത്തിലെ ഗ്രന്ഥലിപി ആറാം ശതകത്തിലുള്ള ആദിപല്ലവരാജാക്കന്മാരുടെ ലിപിയിൽനിന്നും വികാസം പ്രാപിച്ചു വന്നിട്ടുള്ളതാണ്.
അക്ഷരങ്ങൾ സ്വരാക്ഷരങ്ങൾ
സ്വരാക്ഷരങ്ങളുടെ താരതമ്യം
വ്യഞ്ജനാക്ഷരങ്ങളുടെ താരതമ്യം
അവലംബം ↑ http://www.oration.com/~mm9n/articles/dev/04Sanskrit.htm Archived 2010-01-22 at the Wayback Machine .
Sanskrit പുറം കണ്ണികൾ Quick facts about Grantha at AncientScripts.com Article at Omniglot Tamil Nadu Archeological Department - Grantha Webpage Archived 2010-01-11 at the Wayback Machine .
more about Archived 2006-12-06 at the Wayback Machine .
Digitized Grantha Books Archived 2009-04-29 at the Wayback Machine .
Software package with Grantha OpenType font and typewriter for Grantha and Manipravalam for Win XP, 95, 98 Archived 2010-11-08 at the Wayback Machine .
ഗ്രന്ഥ ലിപി പഠിക്കാം :
ഗ്രന്ഥശാല ദിനം ഇംഗ്ലീഷ് വിലാസം https://ml.wikipedia.org/wiki/Grandhasala_Day തിരുവനന്തപുരം പബ്ലിക് ലൈബ്രറി
സെപ്റ്റംബർ 14 ഗ്രന്ഥശാലാദിനമായി ആചരിക്കുന്നു.
തിരുവനന്തപുരത്ത് 1829-ൽ സ്ഥാപിക്കപ്പെട്ട പബ്ലിക്ക് ലൈബ്രറിയാണ് കേരളത്തിൽ ഗ്രന്ഥശാലാ പ്രസ്ഥാനത്തിന് തുടക്കമിട്ടത് .
തിരുവിതാംകൂർ ഭരണാധികാരിയായിരുന്ന സ്വാതിതിരുനാളിന്റെ ഭരണകാലത്ത് രാജകുടുബാംഗങ്ങൾക്ക് വേണ്ടി സ്ഥാപിക്കപ്പെട്ട ഈ ഗ്രന്ഥശാല , പിന്നീട് ഒരു പബ്ലിക്ക് ലൈബ്രറിയായി രൂപാന്തരപ്പെട്ടുകയായിരുന്നു.
പിന്നീട് കേരളത്തിൽ അങ്ങോളമിങ്ങോളം നിരവധി ഗ്രന്ഥശാലകൾ സ്ഥാപിക്കപ്പെട്ടു.
കെ. കേളപ്പന്റെ അദ്ധ്യക്ഷതയിൽ 1937 ജൂൺ 14-ന് കോഴിക്കോട്ട് ഒന്നാം മലബാർ വായനശാലാ സമ്മേളനം നടന്നു.
ആ സമ്മേളനത്തിൽ ‘മലബാർ വായനശാല സംഘം’ രൂപീകരിക്കപ്പെട്ടു.
ഇതേ കാലത്തു തന്നെ കൊച്ചിയിൽ ‘സമസ്ത കേരള പുസ്തകാലയ സമിതി’ എന്ന പേരിൽ ഗ്രന്ഥശാലകളുടെ ഒരു സംഘടന രൂപീകരിച്ചു.
തിരുവിതാംകൂറിൽ 1945 സപ്തംബർ 14-ന് അമ്പലപ്പുഴ പി.കെ മെമ്മോറിയൽ ഗ്രന്ഥശാലയിൽ കൂടിയ പുസ്തക പ്രേമികൾ ഗ്രന്ഥശാലകളെ ഏകോപിപ്പിച്ചു കൊണ്ടു അഖില തിരുവിതാംകൂർ ഗ്രന്ഥശാല സമ്മേളനം വിളിച്ചു കൂട്ടി.
അന്ന് രൂപീകരിക്കപ്പെട്ട ‘അഖില തിരുവിതംകൂർ ഗ്രന്ഥശാലാ സംഘം’ ആണ് കേരളത്തിലെ ഗ്രന്ഥശാലകളെ ഏകോപിപ്പിച്ചു കൊണ്ട് ഇന്നത്തെ കേരള സ്റ്റേറ്റ് ലൈബ്രറി കൗൺസി‍‍ലായി മാറിയത്.
കേരളത്തിൽ സംഘടിത ഗ്രന്ഥശാല പ്രസ്ഥാനത്തിന് തുടക്കം കുറിച്ച സെപ്റ്റംബർ 14 ഗ്രന്ഥശാലാ ദിനമായും ആചരിക്കുന്നു.
ഗ്യൂസെപ്പെ പ്രിൻസ്
ഇറ്റാലിയൻ ചിത്രകാരനും ശിൽപിയും സെറാമിസ്റ്റുമായ ഗ്യൂസെപ്പെ പ്രിൻസി.
അദ്ദേഹത്തിന്റെ കലാപരമായ ഭാഷ പ്രധാനമായും മെറ്റാഫിസിക്കൽ പെയിന്റിംഗിന്റെ വീണ്ടെടുക്കലിലാണ് ശ്രദ്ധ കേന്ദ്രീകരിക്കുന്നത്.
1962 ലാണ് അദ്ദേഹം ജനിച്ചത്.
1981 മുതൽ ചിത്രകാരൻ, ശില്പി, സെറാമിസ്റ്റ് എന്നീ നിലകളിൽ സജീവമായിരുന്ന അദ്ദേഹം തന്റെ കലാപരമായ കരിയറിൽ ഡാളസ്, ലോസ് ഏഞ്ചൽസ്, ടോക്കിയോ തുടങ്ങി നിരവധി ലോക തലസ്ഥാനങ്ങളിൽ പ്രദർശിപ്പിച്ചിട്ടുണ്ട്.
അവലംബം ↑ http://www.archivioceramica.com/CERAMISTI/P/Prinzi%20Giuseppe.htm ↑
ഗ്രനേഡ് ഇംഗ്ലീഷ് വിലാസം https://ml.wikipedia.org/wiki/Grenade ഗ്രനേഡ് .
പട്ടാളക്കാർ ഉപയോഗിക്കുന്ന ചെറിയ ബോംബാണ് ഗ്രനേഡ് .
കൂടുതലായും കൈകൊണ്ട് എറിയുന്ന ഗ്രനേഡ്, ഗ്രനേഡ് ലോഞ്ചർ എന്ന ഉപകരണത്തിൽ ഘടിപ്പിച്ചാൽ തോക്കുകളിലൂടെയും ഫയർ ചെയ്യാവുന്നതാണ്.
സാധാരണ ഗ്രനേഡുകൾ ഉപയോഗിക്കുന്നത് മുൻവശത്തെ പിൻ ഊരിമാറ്റി ലിവർ (സേഫ്റ്റി ലിവർ) സ്വതന്ത്രമാക്കിയ ശേഷം വലിച്ചെറിഞ്ഞാണ്.
പിൻ ഊരിമാറ്റുന്നതോടെ സ്വതന്ത്രമാക്കപ്പെടുന്ന  ലിവർ ഗ്രനേഡിനെ പൊട്ടിത്തെറിക്കാൻ സജ്ജമാക്കുന്നു.
വലിച്ചെറിഞ്ഞ ഗ്രനേഡ് നിലത്തു വീഴുന്നതോടെ ശക്തിയായി നാലുപാടും പൊട്ടിത്തെറിക്കുന്നു.
പൊട്ടിത്തെറിക്കുന്നത് ചീളുകളായായതിനാൽ ഏറ്റവും അടുത്ത് നിൽക്കുന്ന വ്യക്തിക്ക് കൂടുതൽ പ്രഹരമേൽക്കുന്നു.
അതുകൊണ്ട് തന്നെ ഗ്രനേഡിന്റെ സ്ഫോടനപരിധിയിൽ നിന്നും രക്ഷ നേടുന്നതിന് പട്ടാളക്കാർ നിലത്ത് കിടക്കാറുണ്ട്.
ഗ്രനേഡുകൾ രണ്ടാമത് ഉപയോഗിക്കാനാവില്ല.
ഗ്രനേഡ് എറിയുന്ന വിധം പലതരം
ഗ്രനേഡിനെ പലതായിതിരിക്കാം ആന്റി പെഴ്‌സണൽ ഗ്രനേഡ്
പൊതുവെ ശത്രു സൈനികർക്കെതിരായി ഉപയോഗിക്കുന്നവയാണിത്.
കട്ടികൂടിയ ലോഹക്കൂടുകൊണ്ട് നിർമ്മിക്കുന്നവയാണിവ.
പുറത്തെ ലോഹക്കൂട് പൊട്ടിത്തെറിച്ച് ലോഹച്ചീളുകളാലുണ്ടാവുന്ന അപകടങ്ങളാണ് ഇത്തരം ഗ്രനേഡുകളുപയോഗിക്കുന്നതിന്റെ ലക്ഷ്യം.
കൺക്യൂഷൻ ഗ്രനേഡ്
പരിസരത്ത് അധികം നാശനഷ്ടമുണ്ടാക്കാതെ വളരെ ചെറിയ ഒരു വ്യാസത്തിൽ പൊട്ടിത്തെറിക്കുന്ന ഗ്രനേഡുകളാണിവ.
ഉദാഹരണത്തിന് കെട്ടിടത്തിനകത്തോ ബങ്കറിനുള്ളിലോ ഒളിച്ചിരിക്കുന്ന ശത്രുക്കളെ തുരത്തുന്നതിന് ഇത്തരം ഗ്രനേഡുകളാണുപയോഗിക്കുന്നത്.
ആന്റി ടാങ്ക് ഗ്രനേഡ്